**Aki Keinänen** (s. 4. tammikuuta 1984 Kuopio) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan yhden SM-liigakauden 2008–2009 Porin Ässissä, jossa Keinänen teki 29 runkosarjaottelussa tehot 3+2=5 ja 14 liigakarsintaottelussa yhden syöttöpisteen. Hän pelasi kuitenkin lähes koko uransa Mestiksessä. Keinänen oli tehnyt viimeisen kautensa 2017–2018 jälkeen Mestiksen runkosarjassa yhteensä 600 runkosarjaottelussa tehot 239+234=473, joilla hän johtaa koko sarjan kaikkien aikojen piste- ja maalipörssiä sekä pelattujen otteluiden tilastoa. Keinänen on myös TuTon seurahistorian runkosarjan eniten otteluita (530) pelannut, maaleja (221) tehnyt sekä eniten jäähyminuutteja (672) kerännyt pelaaja. Hän laukoi oikealta.

Ura
---

### Seuraura

#### Uran alku KalPassa ja Mestis-läpimurto TuTossa

Keinänen aloitti jääkiekkoilun 3-vuotiaana Kalevan Pallossa. Hän oli kaudella 1999–2000 seuran C-nuorten paras pistemies ja maalintekijä, kuten myös B-nuorissa kausina 2000–2001 ja 2001–2002. Viimeisimpänä mainitulla kaudella Keinänen voitti koko B-nuorten SM-sarjan piste- ja maalipörssin tehoilla 32+28=60. Myös kaudella 2002–2003 tehot 21+5=26 riittivät KalPan A-nuorten sisäisen piste- ja maalipörssin voittoon. Keinänen pelasi kauden aikana myös kaksi ensimmäistä Mestis-otteluaan. Varsinaisella Mestiksen tulokaskaudellaan 2003–2004 hän teki KalPassa ja alle 20-vuotiaiden maajoukkueessa yhteensä 42 runkosarjaottelussa tehot 13+16=29 sekä 11 playoff-ottelussa tehot 3+2=5. Keinänen voitti KalPan sisäisen tehotilaston lukemalla +26, joilla hän sijoittui koko Mestiksen tehotilastossa kolmanneksi. Keinänen voitti kauden päätteeksi Mestiksen-mestaruuden. Hän vahvisti kauden aikana vielä myös KalPan A-nuoria. Keinäsellä oli koko A-nuorten SM-liigan runkosarjan paras piste per peli -keskiarvo (1.83), kun hän teki 12 ottelussa 22 tehopistettä.

Kaudella 2004–2005 Keinänen mahtui KalPan kokoonpanoon vain 26 runkosarja- ja viidessä playoff-ottelussa tehden niissä yhteensä tehot 6+3=9. Hän pelasi ison osan kaudestaan myös joukkueen A-nuorissa tehden 16 runkosarjaottelussa yhtä monta maalia, joilla Keinänen voitti KalPan sisäisen maalipörssin. Hän voitti KalPan Mestis-joukkueessa kauden päätteeksi mestaruuden. Joukkue nousi seuraavaksi kaudeksi SM-liigaan, jonne myös Keinäsellä oli sopimus. Hän ei lopulta jatkanut KalPassa ja jatkoi kaudella 2005–2006 vuoden mittaisella sopimuksella Mestis-uraansa TuTossa. Keinänen pelasi varsin vaisun runkosarjan tehden 11 tehopistettä, mutta kevään 2006 pudotuspeleissä hän jakoi tehoilla 3+2=5 TuTon sisäisen maalipörssin voiton Atte Saunamäen ja Timo Vuorisalon kanssa. Heidän edellään sisäisessä pistepörssissä oli vain Tero Forsell. Keinänen voitti kauden päätteeksi Mestis-pronssia. Hän teki huhtikuussa 2006 vuoden mittaisen jatkosopimuksen TuTon kanssa.

Keinänen oli kaudella 2006–2007 TuTon kolmanneksi paras maalintekijä 17 osumallaan, kuten myös kaudella 2007–2008 20 osumallaan. Jälkimmäisellä kaudella hän sijoittui koko Mestiksen maalipörssissä kuudenneksi ja jakoi pistepörssin kymmenennen sijan KooKoon George Nistasin ja Hokin Jarkko Hattusen kanssa. Keinänen voitti kauden päätteeksi Mestiksen mestaruuden.

#### Kausi SM-liigassa ja paluu TuToon

Huhtikuussa 2008 Keinänen siirtyi viikoksi try-outille SM-liigajoukkue Porin Ässiin, jonne hän sai koejaksonsa päätteeksi 1+1-vuotisen sopimuksen. Keinänen oli alkukauden 2008–2009 sairastuvalla ja hän teki liigadebyyttinsä 23. syyskuuta 2008 Helsingin IFK:ta vastaan. Keinänen pelasi heti Ässien ykkösketjussa Derek Damonin ja Marko Kivenmäen rinnalla. Liigauransa avausmaalin hän teki kolmannessa ottelussaan 27. syyskuuta 2008 ylivoimalla Turun Palloseuraa vastaan. Keinänen palkittiin ottelun *Ilta-Sanomien* yhden tähden tähtipelaajana. Marraskuussa 2008 Ässät vuokrasi hänet joulutaukoon asti ulottuneella sopimuksella TuToon. Tammikuussa 2009 Keinänen lainattiin sinne uudestaan toistaiseksi voimassa olleella sopimuksella, mutta siirtotakarajalla hän palasi loppukaudeksi Ässien vahvuuteen. Keinäsen SM-liigan tulokaskausi toi yhteensä 29 runkosarjaottelussa tehot 3+2=5 sekä 14 playout- ja liigakarsintaottelussa yhden syöttöpisteen. Ässät ei kuitenkaan käyttänyt Keinäsen sopimuksessa ollutta optiota.

Kaudeksi 2009–2010 Keinänen palasi vuoden mittaisella sopimuksella TuToon. Hän oli tehoilla 23+20=43 joukkueen paras maalintekijä ja kolmanneksi paras pistemies. Keinänen jakoi Mestiksen maalipörssin viidennen sijan KooKoon Mikko Liukkosen kanssa ja sijoittui pistepörssissä kymmenenneksi. Kaudella 2011–2012 hän voitti koko sarjan maalipörssin ja palkittiin kauden päätteeksi Kai Nurminen -palkinnolla. Kaudella 2012–2013 Keinänen jakoi 20 osumallaan Mestiksen maalipörssin toisen sijan viiden muun pelaajan kanssa edellään vain Sportin Tomi Pekkala. Hän voitti kauden päätteeksi Mestis-pronssia. Elokuussa 2012 Keinäsen sopimusta TuTon kanssa jatkettiin kahdella vuodella kevääseen 2015 saakka.

Keinänen teki kaudella 2013–2014 Mestiksen yhden kauden piste-ennätyksensä tehoilla 21+24=45. Hän oli TuTon paras maalintekijä ja jakoi Mestiksen maalipörssin yhdeksännen sijan KooKoon Jan-Mikael Juutilaisen kanssa. Keinänen voitti koko kevään 2014 pudotuspelien pistepörssin tehoilla 8+10=18. Hän voitti kauden päätteeksi Mestis-pronssia ja valittiin sarjan toiseen tähdistökentälliseen. Kaudeksi 2014–2015 Keinänen nimettiin TuTon varakapteeniksi. Elokuussa 2014 hänen sopimustaan jatkettiin taas kahdella vuodella kevääseen 2017 saakka.

Kaudella 2014–2015 Keinänen nousi TuTon varakapteeniksi. Hän oli joukkueen paras maalintekijä ja jakoi TuTon sisäisen pistepörssin voiton Tuukka Pulliaisen kanssa. He jakoivat Mestiksen pistepörssin kuudennen sijan SaPKon Mikko Nuutisen kanssa. Keinänen nousi kauden aikana myös 169. TuTo-osumallaan joukkueen seurahistorian kaikkien aikojen runkosarjan maalipörssin kärkeen Markku Vuorisalon ohi. Hänet valittiin kauden päätteeksi sarjan toiseen tähdistökentälliseen. Kaudeksi 2015–2016 Keinänen nimettiin TuTon kapteeniksi. Hänen kautensa päättyi kuitenkin jo joulukuussa 2015 leikkaushoitoa vaatineen olkapäävamman vuoksi.

Kaudella 2016–2017 Keinänen oli TuTon paras pistemies ja maalintekijä tehoilla 25+24=49, joilla hän sijoittui Mestiksen pistepörssissä neljänneksi. Pudotuspeleissä Keinänen jakoi joukkueen sisäisen pistepörssin voiton Tuukka Pulliaisen kanssa tehoilla 4+5=9. Marraskuussa 2016 hän jatkoi sopimustaan TuTon kanssa kahdella vuodella kevääseen 2019 saakka. Keinänen palkittiin kauden päätteeksi Veikkauksen kultainen kypärä kilpailun -voittajana ja hänet valittiin Mestiksen toiseen tähdistökentälliseen. Kauden 2017–2018 päätteeksi Keinänen voitti Mestis-hopeaa. Hän voitti myös Suomen Cupin.

Keinänen ei pelannut TuTossa enää viimeistä sopimuskauttaan, vaan hän ilmoitti omaehtoisesti lopettavansa pelaajauransa toukokuussa 2018.

### Maajoukkueura

Keinänen pelasi nuorten maaotteluita. Hän pelasi myös kaksi B-maaottelua Mestis-pelaajista kootussa joukkueessa Minskissä Valko-Venäjän alle 20-vuotiaiden maajoukkuetta vastaan marraskuussa 2004.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2002–2003 | KalPa | Mestis | 2 | 0 | 0 | 0 | 4 | – | – | – | – | – |
| 2003–2004 | Suomi U20 | Mestis | 2 | 0 | 0 | 0 | 0 | – | – | – | – | – |
|  | KalPa | Mestis | 40 | 13 | 16 | 29 | 53 | 11 | 3 | 2 | 5 | 4 |
| 2004–2005 | KalPa | Mestis | 26 | 5 | 2 | 7 | 14 | 5 | 1 | 1 | 2 | 0 |
| 2005–2006 | TuTo | Mestis | 41 | 4 | 7 | 11 | 34 | 7 | 3 | 2 | 5 | 6 |
| 2006–2007 | TuTo | Mestis | 44 | 17 | 13 | 30 | 51 | 8 | 0 | 0 | 0 | 6 |
| 2007–2008 | TuTo | Mestis | 43 | 20 | 23 | 43 | 34 | 11 | 4 | 3 | 7 | 6 |
| 2008–2009 | TuTo | Mestis | 14 | 9 | 6 | 15 | 8 | – | – | – | – | – |
|  | Ässät | SM-liiga | 29 | 3 | 2 | 5 | 2 | – | – | – | – | – |
| 2009–2010 | TuTo | Mestis | 45 | 23 | 20 | 43 | 46 | 4 | 1 | 1 | 2 | 14 |
| 2010–2011 | TuTo | Mestis | 48 | 12 | 17 | 29 | 81 | – | – | – | – | – |
| 2011–2012 | TuTo | Mestis | 43 | 25 | 10 | 35 | 81 | 4 | 0 | 1 | 1 | 2 |
| 2012–2013 | TuTo | Mestis | 45 | 20 | 18 | 38 | 61 | 11 | 1 | 4 | 5 | 8 |
| 2013–2014 | TuTo | Mestis | 38 | 21 | 24 | 45 | 32 | 13 | 8 | 10 | 18 | 8 | Kakkostähdistö |
| 2014–2015 | TuTo | Mestis | 52 | 19 | 25 | 44 | 79 | 15 | 4 | 5 | 9 | 6 | Kakkostähdistö |
| 2015–2016 | TuTo | Mestis | 28 | 10 | 8 | 18 | 16 | – | – | – | – | – |
| 2016–2017 | TuTo | Mestis | 48 | 25 | 24 | 49 | 52 | 11 | 4 | 5 | 9 | 18 | Kakkostähdistö |
| 2017–2018 | TuTo | Mestis | 41 | 16 | 21 | 37 | 97 | 17 | 3 | 8 | 11 | 12 |
| 1 kausi | yhteensä | SM-liiga | 29 | 3 | 2 | 5 | 2 | – | – | – | – | – |
| 16 kautta | yhteensä | Mestis | 600 | 239 | 234 | 473 | 743 | 117 | 32 | 42 | 74 | 90 |

Lähteet
-------

* Aki Keinänen The Internet Hockey Databasessa (englanniksi)
* Aki Keinänen *Elite Prospects*. Everysport Media Group AB.  (englanniksi)

### Viitteet

1. 1 2  Koljonen, Sami; Sundell, Milla; Rantanen, Riku: TUTOn pelaaja-arvostelut 2014-15 *Jatkoaika.com*.  6.5.2015. Jatkoaika r.y. Viitattu 6.5.2015.
2. 1 2  Keinänen palaa TuToon *ts.fi*.  25.11.2008. Turun Sanomat Oy. Viitattu 5.10.2014.
3. ↑
4. ↑  Eliteprospects.com - All-Time Stats and Leaders from Mestis (englanniksi)
5. ↑  Eliteprospects.com - TuTo (englanniksi)
6. 1 2 3 4 5 6 7 8  Aki Keinänen *Elite Prospects*. Everysport Media Group AB.  (englanniksi)
7. ↑  Sundell, Milla: Mestis-tähdet tutuiksi: Mies, joka ei esittelyjä kaipaa *Jatkoaika.com*.  12.3.2017. Jatkoaika r.y. Viitattu 12.3.2017.
8. ↑  Kimmo Kapanen KalPan maalille *Jatkoaika.com*.  14.4.2005. Jatkoaika r.y. Viitattu 5.10.2014.
9. ↑  TuTo hankki kaksi uutta pelaajaa *Jatkoaika.com*.  31.5.2005. Jatkoaika r.y. Viitattu 5.10.2014.
10. ↑  TuTo julkisti sopimuksia *Jatkoaika.com*.  12.4.2006. Jatkoaika r.y. Viitattu 5.10.2014.
11. ↑  Ässät testaa Keinästä *Jatkoaika.com*.  8.4.2008. Jatkoaika r.y. Viitattu 5.10.2014.
12. ↑  Ässille kolme uutta sopimusta *Jatkoaika.com*.  15.4.2008. Jatkoaika r.y. Viitattu 5.10.2014.
13. ↑  Liikkuva Ässät murjoi HIFK:n *is.fi*.  23.9.2008. Sanoma Media Finland Oy. Viitattu 5.10.2014.
14. ↑  TPS sai kokea Ässien vireen *is.fi*.  27.9.2008. Sanoma Media Finland Oy. Viitattu 5.10.2014.
15. ↑  Ässät-TPS 27.9.2008 - Otteluraportti - TPS *hc.tps.fi*.  27.9.2008. HC TPS Turku Oy.  Arkistoitu 6.10.2014. Viitattu 5.10.2014.
16. ↑  Ässät vuokrasi Keinäsen TuToon *Jatkoaika.com*.  24.11.2008. Jatkoaika r.y. Viitattu 5.10.2014.
17. ↑  Keinänen Ässistä takaisin TuToon *Jatkoaika.com*.  7.1.2009. Jatkoaika r.y. Viitattu 5.10.2014.
18. ↑  Aki Keinänen palaa Ässiin *Jatkoaika.com*.  31.1.2009. Jatkoaika r.y. Viitattu 5.10.2014.
19. ↑  Ässät jatkoi Pellisen ja Rynnäksen sopimuksia *Jatkoaika.com*.  2.3.2009. Jatkoaika r.y. Viitattu 5.10.2014.
20. ↑  TuTo nappasi Aki Keinäsen *Jatkoaika.com*.  11.6.2009. Jatkoaika r.y. Viitattu 5.10.2014.
21. ↑  Mestiksen parhaat palkittu *Jatkoaika.com*.  18.4.2012. Jatkoaika r.y. Viitattu 5.10.2014.
22. ↑  Heinimäki ja Virtanen TUTOon – Keinäsen sopimukselle jatkoa *Jatkoaika.com*.  14.8.2012. Jatkoaika r.y. Viitattu 5.10.2014.
23. ↑  Mestis palkitsi kauden 2013-2014 onnistujat *Jatkoaika.com*.  29.4.2014. Jatkoaika r.y. Viitattu 5.10.2014.
24. ↑  TUTO-kapteenistoon tuoreita nimiä *Jatkoaika.com*.  14.8.2014. Jatkoaika r.y. Viitattu 5.10.2014.
25. ↑  Konkarihyökkääjä palaa kasvattiseuraansa *Jatkoaika.com*.  28.8.2014. Jatkoaika r.y. Viitattu 5.10.2014.
26. ↑  KooKoo-tähti Mestiksen palkintorohmuna *Jatkoaika.com*.  29.4.2015. Jatkoaika r.y. Viitattu 2.5.2015.
27. ↑  Kapteeni vaihtuu Turussa − Keinänen kantaa kunniaa ensimmäistä kertaa *Jatkoaika.com*.  19.8.2015. Jatkoaika r.y. Viitattu 21.8.2015.
28. ↑  Mestiksen maalitykin kausi ohi *Jatkoaika.com*.  22.2.2016. Jatkoaika r.y. Viitattu 28.3.2016.
29. ↑  Mestiksen maalitykin kausi ohi *Jatkoaika.com*.  30.11.2016. Jatkoaika r.y. Viitattu 1.12.2016.
30. ↑  Mestis-kauden parhaimmisto sai palkintonsa - Tanuksen tykkikausi keräsi arvostusta *Jatkoaika.com*.  27.4.2017. Jatkoaika r.y. Viitattu 27.4.2017.
31. ↑  Kaikkien aikojen Mestis-ura päätökseen - Aki Keinänen ripustaa hokkarit naulaan *Jatkoaika.com*.  19.5.2018. Jatkoaika r.y. Viitattu 22.5.2018.
32. ↑  Mestis-nuoret kohtaavat Valko-Venäjän *Jatkoaika.com*.  22.10.2004. Jatkoaika r.y. Viitattu 5.10.2014.